b'\n_START_ARTICLE_\nKikladska civilizacija\n_START_SECTION_\nArheologija\n_START_PARAGRAPH_\nPrvim arheolo\xc5\xa1kim izkopavanjem iz leta 1880 je sledilo sistemati\xc4\x8dno delo britanske \xc5\xa1ole iz Aten in Hristosa Tsuntasa, ki je preiskal grobi\xc5\xa1\xc4\x8da na ve\xc4\x8d otokih v letih 1898, 1899 in skoval izraz kikladska civilizacija. Zanimanje je potem zastalo in se nadaljevalo v sredini 20. stoletja, ko so se zbiralci potegovali za figurine, za katere se je zdelo, da so podobne skulpturam Jeana Arpa ali Constantina Brancusija. Mesta so izropali in nastala je \xc5\xbeivahna trgovina s ponaredki. Podatki o mnogih od teh kikladskih figurin so tako ve\xc4\x8dinoma uni\xc4\x8deni; njihovega pomena ne bomo nikoli povsem razumeli. \xc5\xa0e en zanimiv in skrivnosten predmet je kikladska ponev._NEWLINE_Zgodnjekikladska kultura se je razvila v treh obdobjih, med okoli 3300 in 2000 pred na\xc5\xa1im \xc5\xa1tetjem, ko je bila bolj v ozadju nara\xc5\xa1\xc4\x8dajo\xc4\x8dega vpliva minojske Krete. Izkopavanja v Knososu na Kreti so razkrila vpliv kikladske civilizacije na Knososu v obdobju od 3400 do 2000 pred na\xc5\xa1im \xc5\xa1tetjem, kot je razvidno iz najdb keramike.'